Helmi Koskimies

Helmi Loviisa Koskimies, sukunimi vuoteen 1907 Forsman (18. huhtikuuta 1869 Hämeenkyrö – 22. lokakuuta 1947 Tampere)Kuolinilmoitus, Helmi Loviisa Koskimies, Aamulehti, 1947, No 288, sivu 2, julkaistu 25.10.1947 oli suomalainen Tampereen talouskoulun pitkäaikainen johtaja. Koskimies oli koulun johtajana 1897–1937.Salla Elo: Talouskoulu, Koskesta voimaa -sivustoMerkkipäivä, Aamulehti 20.04.1919, nro 91, s. 6, Kansalliskirjaston digitaaliset aineistotAikalaiskirja 1934 Koskimiehen vanhemmat olivat filosofian maisteri, valtiopäivämies, maanviljelijä Johan (Juho) Rudolf Forsman (1841–1903) ja Hilma Johanna Finnberg. Hän kävi tyttökoulun 1887 ja suoritti talousopiston kurssin 1897. Ylioppilasmatrikkeli 1853–1899: Johan (Juho) Rudolf Forsman Tampereen talouskoulu oli perustettu 1891. Koulussa annettiin käytännön talousopetusta aluksi kolmella eri luokalla. Alimmalla luokalla opetettiin työläiskotien naisille keittiötaitojen alkeita, toisella luokalla koulutettiin palvelijattaria ja kolmannella luokalla valmennettiin perheenemäntiä hoitamaan omia talouksiaan. Koulu toimi ensin vuokratiloissa kunnes 1905 sille valmistui oma, arkkitehti Wivi Lönnin suunnittelema koulutalo Tampereen Koulukadun varrelle. Vuodesta 1907 alkaen koulussa toimi vain perheenemäntiä valmentava luokka. Koskimies teki opintomatkoja 1901 Skandinaviaan ja Saksaan sekä 1907 ja 1913 Ruotsiin. Hänen kaudellaan koulussa alettiin myös opettaa kotitalouteen liittyviä teoriatietoja ja opetusohjelmaan lisättiin ruuan valmistuksen, terveysopin ja kirjanpidon oheen myös kemia ja puutarhaoppi. Kouluun perustettiin 1906 oma puutarha ja muista Suomen talouskouluista poiketen koulussa opetettiin jatkossa myös puutarhanhoitoa. Helmi Koskimies julkaisi Tampereen tyttöjen ammattikoulun johtajan Eva Somersalon kanssa vuonna 1932 keittokirjan Keittotaito – Koteja ja kouluja varten, josta on vuoteen 2000 mennessä otettu 49 painosta, tosin vuodesta 1964 alkaen sisällöltään täysin uudistettuina.Helmi Koskimies, Finna, Kansallisarkisto, viitattu 6.2.2025 Helmi Koskimiehen veli oli Laitilan virkatalon vuokraaja, kunnanesimies Eero Koskimies (1880–1918) jonka punaiset surmasivat Suomen sisällissodan aikana Hämeenkyrössä maaliskuun lopulla 1918. Eero Koskimies oli kirjailija Frans Emil Sillanpään hyvä ystävä ja hän oli esikuvana Sillanpään Hurskas kurjuus-romaanin Paitulan herralle. Ylioppilasmatrikkeli 1853–1899: Juho Eero Lemmitty Forsman (Koskimies)Veikko Huuska: Eräs päättynyt suomalainen elämäkerta – "Laitilan herra" Hämeenkyröstä, Uusi Suomi Puheenvuoro 28.6.2016 Suomen sotasurmat 1914–1922 == Teoksia == * Tampereen talouskoulu 1892–1922 : synty, kehitys ja nykyinen toiminta. Tampereen talouskoulu, Tampere 1922 * Keittotaito : koteja ja kouluja varten ; kirj. Helmi Koskimies ja Eva Somersalo. WSOY 1932, 2. lisätty painos 1933, 3.lisätty ja korjattu painos 1933, 4. lisätty ja korjattu painos 1934, 5. korj. painos 1936, 7. laajennettu painos 1939, 24. täysin uusittu painos 1962 ja uud. painokset sen jälkeen toimittaneet Elli Lehtinen ja Salme Tetri, 49. painos 2000 == Suomennoksia == * Kotileipuri ; mukaillen suomentanut H. H. WSOY 1914 == Lähteet == Luokka:Suomen koulujen rehtorit‎ Luokka:Vuonna 1869 syntyneet Luokka:Vuonna 1947 kuolleet